b'\n_START_ARTICLE_\nIrene (penyanyi)\n_START_SECTION_\nKehidupan awal\n_START_PARAGRAPH_\nIrene lahir dengan nama Bae Joo-hyun pada 29 Mac 1991 di Daegu, Korea Selatan. Beliau menghadiri Sekolah Tinggi Haknam di Daegu. Beliau menyertai SM Entertainment pada tahun 2009 dan berlatih selama lima tahun.\n_START_SECTION_\n2013\xe2\x80\x932014\n_START_PARAGRAPH_\nPada bulan Disember 2013, Irene merupakan salah seorang pelatih yang diperkenalkan sebagai ahli kumpulan pra-debut S.M. Entertainment, SM Rookies bersama Lami dan ahli semasa NCT, Jaehyun. Beliau juga muncul di dalam video muzik Henry Lau untuk lagu "1-4-3" beberapa bulan sebelum itu._NEWLINE_Pada 1 Ogos 2014, Irene membuat debut rasmi sebagai ahli Red Velvet dan juga menjadi ketua kumpulan tersebut. Pada bulan November, beliau muncul di dalam video muzik Kyuhyun untuk lagu "At Gwanghwamun".\n_START_SECTION_\n2015\xe2\x80\x93sekarang\n_START_PARAGRAPH_\nBermula bulan Mei 2015 sehingga Jun 2016, Irene mengacarakan rancangan muzik Music Bank bersama Park Bo-gum. Pada bulan Julai 2016, Irene membuat penampilan lakonan pertama beliau di dalam drama web Women at a Game Company sebagai watak utama wanita. Pada 14 Oktober, Irene menjadi pengacara rancangan fesyen OnStyle, Laundry Day. Pada bulan yang sama, beliau menjadi ahli panel rancangan KBS, Trick & True bersama Wendy.'